बाइडेन के एडवाइजर बोले- जहां से मदद मिलती है, वहीं रिश्ते बिगाड़ लेता है देश
Pakistan Politics - US Minister Shahid Ahmed Khan Speaks About Imran Khan And IMF Loan. पाकिस्तान में जारी इमरान ड्रामे की वजह से दुनियाभर में उसका मजाक बन रहा है। ये कहना है अमेरिका राष्ट्रपति जो बाइडेन के एडवाइजर शाहिद अहमद खान का
पाकिस्तान में जारी इमरान ड्रामे की वजह से दुनियाभर में उसका मजाक बन रहा है। ये कहना है अमेरिका राष्ट्रपति जो बाइडेन के एडवाइजर शाहिद अहमद खान का। शाहिद ने कहा- अमेरिका का पाकिस्तान की राजनीति से कोई लेनादेना नहीं है। पाकिस्तान US के लिए एक महत्वपूर्ण देश है और चीन के साथ उसके संबंधों को देखते हुए उसे नजरंदाज नहीं किया जा सकता है।
इमरान खान के साइफर केस पर बात करते हुए शाहिद ने कहा- अगर अमेरिकी सीनेटर का लेटर जरूरी होता तो IMF उन्हें लोन नहीं देता। पाकिस्तान हर उस देश और इंस्टीट्यूशन से अपने रिश्ते बिगाड़ लेता है, जहां से उसके हित जुड़े होते हैं। IMF भी देश की सरकार से खुश नहीं था। वो इस बात से भी नाराज था कि पिछली सरकार के साथ जो डील हुई थी उसे लागू नहीं किया गया।
रक्षा मंत्री बोले- इमरान पर हो सकता है देशद्रोह का मामला
शाहिद ने आगे बताया कि अमेरिकी डिप्लोमैट्स पाकिस्तान की सरकार से बात तक नहीं करते हैं और न ही अमेरिका में रह रहे पाकिस्तानी लोग वहां की राजनीति में दिलचस्पी लेते हैं। हाल ही में पाकिस्तान के रक्षा मंत्री ख्वाजा मोहम्मद आसिफ ने कहा था कि साइफर केस में इमरान के खिलाफ देशद्रोह का मामला चलाया जा सकता है। इसके बाद उनके चुनाव लड़ने पर भी रोक लग सकती है।
क्या है इमरान का साइफर केस
राजनीतिक रैली में साइफर का इस्तेमाल नेशनल सिक्योरिटी को खतरा
राजनीतिक रैली में डिप्लोमैटिक नोट दिखाने के चलते इमरान खान अब फंस गए हैं। पाकिस्तान के विदेश मंत्रालय को भेजा गया राजदूत का नोट नेशनल सिक्योरिटी का मुद्दा माना जाता है, जिसे इमरान खान ने लीक कर दिया। ऐसे में अब उन पर देशद्रोह का केस चलने की आशंका है।